Itaalia valitsuse otsustas, et kõiki lapsi tuleb vaktsineerida 12 haiguse vastu, ilma ei võeta neid riigikoolidesse õppima.
Itaalia tegi vaktsineerimise 12 haiguse vastu kohustuslikuks
Peaminister Paolo Gentiloni ütles, et vaktsineeritute vähenemise on põhjustanud pseudoteaduslike teooriate levik, kirjutas BBC.
Kui lapsi pole nende kuuendaks eluaastaks ehk kooliminekueaks vaktsineeritud, saavad vanemad trahvi.
«Saadame avalikkusele väga jõulise sõnumi,» ütles terviseminister Beatrice Lorenzin.
Itaalias on leetritesse haigestumine viimase kahe aasta jooksul kuuekordistunud.
Lapsed peavad vaktsineeritud olema järgmise 12 haiguste vastu: lastehalvatus, difteeria, teetanus, hepatiit B, Hib-nakkus (imikute ja väikelaste mädase ajukelmepõletiku e. meningiidi põhjustaja), meningiit B, meningiit C, leetrid, mumps, punetiste, läkaköha ja tuulerõuged.
Maailmas ringelnud vandenõuteooriatele tuginedes, mis põhinevad suuresti hiljem pettuseks osutunud uuringule teatud vaktsiinide ohtude kohta, jätavad osa vanemaid siiski oma lapsed vaktsineerimata.
Seoses sellega on Itaalias on leetritesse haigestumine viimase kahe aasta jooksul kuuekordistunud.
Itaalia tervishoiuasutused teatasid, et sel aastal on juba 1500 leetrite põdejat. Arv on eelmise aastaga võrreldes peaaegu kaks korda suurem ja 2015. aastal põdes leetreid vaid 250 inimest.